**VABILO NA 2. NACIONALNI POHOD**

Podružnica Ljubljana v soboto, 11. 6. 2022, vabi na 2. nacionalni pohod v tem letu. Šli bomo na Katarino in na Jakoba pri Medvodah. Zbirno mesto je pri Gostilni Dobnikar na Katarini /Topol/ ob 9. uri.
V gostilni nas pričaka dobrodošlica - kavica ali čaj.

Po okrepčilu se razdelimo v dve skupini.
**Prva, lahka skupina** - krožna pot po Katarini. Pot nas popelje po spodnji strani zaselka Topol do odcepa za Jeterbenk. Od tu se zelo lepo vidijo naše gore Karavanke in Kamniško Savinjske Alpe. Nadaljujemo pot po makadamski cesti do cerkve sv. Katarine. Čaka nas ogled. Nato se odpravimo nazaj do gostilne.
**Druga, težja skupina** - krožna pot po Katarini in obisk sv. Jakoba - prvi del poti je enak kot za lažjo skupino, dodatno pa imamo pohod do cerkve na Sv. Jakobu. Tu se nam odpre zelo lep razgled na Polhograjsko hribovje, Julijske Alpe s Triglavom, Karavanke in Kamniško Savinjske Alpe.
Po prihodu obeh skupin nas čaka v gostilni topel obrok.

*Dostop: Iz Ljubljane in Kranja se zapeljemo v Medvode, od tam nadaljujemo vožnjo proti Sori. V križišču na začetku Sore, takoj za mostičkom zavijemo levo v smeri Katarine (oz. Topol). V nadaljevanju se peljemo po dolini Ločnice proti Katarini. Cesta se začne počasi vzpenjati do vasi Topol, kjer pri šoli na večjem parkirišču parkiramo.*

Društvo revmatikov krije rednim članom, ki so poravnali članarino za leto 2022, skupen strošek (10 EUR) kave/čaja ob prihodu ter toplega obroka v gostilni po opravljenem pohodu. Vsi drugi udeleženci pohoda boste ta strošek poravnali v gostilni.

Prijave: Prosim vodje pohodništva iz vsake podružnice, da v svoji podružnici razpošljete vabilo in sprejemate prijave ter mi jih do 6.6.2022 posredujete.

Za vse dodatne informacije sem na voljo, Ana Papež, vodja pohodništva Ljubljana, tel. 041 93 81 71,

 e-pošta: anica.papez@gmail.com.

Lepo pozdravljeni in prisrčno vabljeni!

*Občasno naredimo fotografije za namene informiranja (objava članka v glasilu Revmatik, na naši spletni strani in na družabnih omrežjih). O fotografiranju, namenu in mediju objave (kje, kdaj) Vas bomo predhodno vedno obvestili na kraju samem. Imeli boste možnost, da se v času snemanja in/ali fotografiranja umaknete iz kadra. V kolikor tega ne boste storili, bomo to razumeli kot Vaše pritrdilno dejanje (11. točka 4. člena Splošne uredbe o varstvu podatkov št. 2016/679).*